Fytoplanktón

Fytoplanktón alebo rastlinný planktón je tá časť planktónu, ktorá je tvorená rastlinami; opakom je zooplanktón (a prípadne aj baktérioplanktón). V užšom zmysle a najčastejšie sem patria len autotrofné organizmy. Fytoplanktón zahŕňa najmä mikroskopické riasy (hlavne rozsievky a rastlinné bičíkovce a z bičíkovcov predovšetkým panciernatky) a sinice, ale môžu sa v ňom vyskytovať aj vyššie organizované typy rastlín drobných rozmerov.fytoplanktón. In: Pyramída, s. 1060.; planktón. In: Pyramída, s. 4455.planktón. In: Plankton. In: Freudig, Doris (ed.): Lexikon der Biologie. Gesamtausgabe in 15 Bänden und auf CD-ROM. 2004. ISBN 3-8274-0341-3.phytoplankton. In: HINE, Robert; MARTIN, Elizabeth, ed. A Dictionary of Biology. 7 ed. Oxford: Oxford University Press, 2015. dostupné online ISBN 9780191059445.fytoplanktón. In: 
Ojedinele sa do fytoplanktónu zahŕňajú aj všetky baktérie a huby a fytoplanktón sa potom delí na „vlastný fytoplanktón“ (planktón obsahujúci chlorofyl) a saproplanktón (baktérie a huby).planktón. In: Pyramída - Životné prostredie a život na Zemi, 1988, s. 168.

 Etymológia 
Termín zaviedol nemecký zoológ Victor Hensen. Prvá časť je vedecká predpona fyto- odvodená z gréckeho slova fyton (rastlina). Druhá časť je slovo planktón, čo je vedecký novotvar z 19. storočia, ktorý pochádza buď z gréckeho „plankton“ (blúdiace, hnané po okolí), čo je stredný rod od slovesného prídavného mena planktos (blúdiaci, hnaný po okolí), alebo pochádza priamo zo slovesa „plazein“ (spôsobiť blúdenie niečoho, túlať sa).Plankton. In: Duden: das Herkunftswörterbuch. 3., völlig neu bearbeitete und erweiterte Aufl. Mannheim : Dudenverlag, c2001. ISBN 3-411-04073-4. s. 612.

 Charakteristika 
Fytoplanktón je kľúčovou zložkou oceánov, morí a sladkovodných ekosystémov. Väčšina fytoplanktónu nie je viditeľná voľným okom. Je však zastúpená v ohromných množstvách a variantoch. Niektoré sú viditeľné ako farebné škvrny na povrchu vodných plôch, najmä tie, ktoré v bunkách obsahujú chlorofyl a príslušné pigmenty (fykobiliproteín a xantofyl).

 Poznámky 

 Referencie 

 Iné projekty 

Kategória:Planktón
Kategória:Autotrofné organizmy